อยากให้แสดงความคิดเห็นหน่อยครับ อาการ ทุกๆอย่างรอบตัว มองโลกในแง่ร้าย อาหาร วิตกกังวลง่าย กลัวคนรอบข้าง ไม่ชอบสบตากับคนอื่น ลองทำแบบทดสอบเรื่อง ซึมเศร้าหลายๆเว็บ ก็เป็นอาการปานกลางไปถึงรุนแรง ไปหา คนแรกบอกเป็นโรคซึมเศร้า คนที่สองบอก ปกติดีแค่เครียด แต่ทุกวันนี้ก็ชอบบอกว่าอยากตาย โดนตำหนินิดหน่อยก็น้ำตาคลอ เครียดเกือบทุกอย่างที่เป็นเช่น รูปร่างหน้าตาฐานะและสติปัญญา มีแต่คนชอบทักว่านิสัยแปลกๆ ชอบปลีกตัวอยู่คนเดียว เงียบมากจนไปถึงไม่พูดเลย สรุปเป็นอะไรคับหรือแต่เครียดหรือเป็นซึมเศร้าจริงๆ :(
สวัสดีค่ะ จากอาการดังที่เล่ามาเบื้องต้นนั้น อาจเข้าได้กับภาวะซึมเศร้า โรคซึมเศร้า ความผิดปกติทางอารมณ์ ซึ่งเกิดจากความเครียด ความวิตกกังวลในชีวิตได้เช่นกันภาวะซึมเศร้าคือการที่มีความรู้สึกเศร้า เครียดจากเรื่องต่างๆในชีวิตไม่ว่าจะเป็นจากเรื่องส่วนตัว เรื่องในครอบครัว หรือการทำงาน ทำให้มีความรู้สึกไม่อยากจะทำอะไร ไม่อยากเข้าสังคม ซึ่งภาวะซึมเศร้าจริงๆแล้วเป็นภาวะที่เกิดได้กับคนทั่วไปในสภาวะที่ต้องเผชิญกับความเครียด ความกดดัน แต่ในคนทั่วไปจะค่อยๆดีขึ้นเองเมื่อเวลาผ่านไปหากมีภาวะซึมเศร้าติดต่อกันเกิน 2 อาทิตย์ เก็บตัวมาก พฤติกรรมเปลี่ยนแปลง มีความคิดอยากฆ่าตัวตาย อาจจัดว่าเป็นโรคซึมเศร้า ซึ่งควรไปพบจิตแพทย์เพื่อรับการประเมินภาวะทางจิต หากแพทย์พบว่ามีโรคซึมเศร้าจริงอาจจ่ายยาต้านเศร้าร่วมกับทำจิตบำบัดค่ะไม่ต้องกลัวที่จะไปพบจิตแพทย์นะคะ โรคซึมเศร้าเป็นโรคชนิดหนึ่งที่ควรได้รับการรักษาการดูแลตัวเองเบื้องต้น พยายามหากิจกรรมที่ชอบทำเพื่อเบี่ยงเบนความสนใจจากเรื่องเศร้าและเรื่องเครียดที่มี การทำงานอดิเรกที่ชอบเป็นการรักษาภาวะซึมเศร้าได้อย่างดีค่ะ พูดคุยกับเพื่อนหรือคนในครอบครัวที่เราไว้ใจได้เพื่อระบายความทุกข์ ไม่เก็บตัวอยู่คนเดียวนานจนเกินไป